Lav et referat af nedenstående tekst:

Tekst:
Det aalborggensiske band Farveblind fik i dag lov at gøre noget, de kun havde turdet drømme om. De blev første kunstner på Bøgescenen til Smukfest. Festivalens største scene. - Det er en blåstempling af en anden verden, og jeg har været ved at kaste op af nervøsitet, siger den ene halvdel af Farveblind, Magnus Pilgaard Grønnebæk. - Men da vi kom på scenen, tog euforien over, fortsætter Jens Asger Lykkeboe Mouritzen. Æren vandt de to 21-årige knægte, der udgør bandet, efter de i mandags sammen med andre bands spillede blandt telte og festivalgæster på campen 'Kærligheden'. Med elektroniske rytmer lykkedes det de to knægte at charmerede sig ind på campgæsterne i Skanderborg. Charmen og de gode rytmer bragte dem sejren af Live Camp 2016 og dermed pladsen på Bøgescenen. Jens Asger Lykkeboe Mouritzen og Magnus Pilgaard Grønnebæk har spillet sammen i halvandet år. Som optrædende kunstnere på Bøgescenen fik de lov at få adgang backstage. En oplevelse begge var ret glade for. Men glæden varede kort. For selvom man optræder på Smukfests største scene, så bliver man altså nødt til at gå, når Rihanna dukker op. Fra september er de begge indskrevet på universitetet, men de har store planer om at gå videre med musikken. - Vi vil gerne udgive en plade i starten af 2017, fortæller Magnus Pilgaard Grønnebæk.

Referat:
Under jubelscener fik det nordjyske upcoming band 'Farveblind' lov at åbne den største scene på Smukfest 2016.